જોકે, અત્યાર સુધી આ મુદ્દે ચુપકીદી સેવનાર ભાજપે સોમવારે મૌન તોડયું હતું અને જણાવ્યું હતું કે, અકબરે જાતીય સતામણીના આરોપો અંગે પોતાની બાજુ રજૂ કરી છે અને તેમની આ સ્પષ્ટતા સાથે સંમત થવાનો કે નહીં થવાનો કોઈ સવાલ નથી. ભાજપના પ્રવક્તા જી. વી. એલ. નરસિંહ રાવે જ્યારે અનેક મહિલાઓ દ્વારા જાતીય સતામણીના આરોપો અંગે અકબરે આપેલા નિવેદન વિષે પૂછવામાં આવતાં જણાવ્યું હતું કે, અકબરે પોતાનો પક્ષ રજૂ કરી દીધો છે.